《题招提院静照堂》
宋代·吴申

高檐飞远发辉光，向此心源默坐忘。岂忆布金抛旧地，便随飞锡起新堂。

竹间野鸽听斋鼓，湖上游人系夜航。却懊未能攀胜境，东南云下欲腾翔。

作者简介：建州瓯宁人，字景山。仁宗皇祐元年进士。累官国子监说书。英宗时为睦亲宅都讲。初，宗室座序以爵自宾主，讲官位席设于东隅，申上疏争之，讲官授学于正席自此始。神宗时擢为御史，寻知谏院。出知舒州卒。